rejauldu/bengali-wikipedia huggingface dataset:
থাম্ব| সিক্স-প্যাক রিং সিক্স-প্যাক রিং বা সিক্স-প্যাক ইয়ক হলো  প্লাস্টিকের ছয়টি রিং এর সংযুক্ত একটি সেট যা বহু-প্যাক পানীয় বিশেষত পানীয়ের ক্যানের ধারক প্যাক হিসেবে ব্যবহৃত হয়। এটি সাগরের ছড়িয়ে পড়ার পর বিভিন্ন সামুদ্রিক প্রাণীর গায়ে জড়াতে থাকে, যা সমুদ্রের বাস্তুতন্ত্রকে প্রভাবিত করে।   ইতিহাস  ১০ বছরের মধ্যে প্লাস্টিকের রিংগুলি বাজারে প্রচলিত কাগজ ও ধাতু-ভিত্তিক ধারকগুলোকে সরিয়ে নিজের জায়গা করে নিয়েছিলো। ITW History  এখনও নির্মাতারা ছয়-প্যাক রিং উৎপাদন করে যাচ্ছে। যদিও বিভিন্ন রকমের ধারক প্যাকের প্রতি আগ্রহ বাড়ন্ত, পেপারবোর্ডের ঝুড়ি এবং পাতলা পলিথিন প্লাস্টিক ক্যান ধারক সহ অন্যান্য উপাদানের ধারকের ব্যবহার জনপ্রিয়তা বৃদ্ধি পেয়েছে, যা প্রচলিত ছয়-প্যাক রিংয়ের বিকল্প।    পরিবেশগত উদ্বেগ  থাম্ব|প্লাস্টিকের সিক্স প্যাক রিং ১৯৭০ এর দশকের শেষের দিকে ছয়-প্যাক রিংগুলি সামুদ্রিক আবর্জনার একটি রূপ হিসাবে স্বীকৃত হয়। ব্যবহারকারীদের পরামর্শ দেয়া হয় যে, ব্যবহারের পরপরই প্রতিটি লুপ কেটে ফেলা উচিত যাতে কোনও জটিলতা ঘটতে না পারে। ১৯৮৮ সালে ওরেগনের একটি সৈকত পরিষ্কার করার সময়, স্বেচ্ছাসেবকরা কয়েক ঘন্টার মধ্যে ১,৫০০ টি ছয়-প্যাক রিং সংগ্রহ করেছিলেন। অন্যান্য প্লাস্টিক পণ্যের মতো, প্লাস্টিকের রিংগুলির উৎপাদনেও জীবাশ্ম জ্বালানী ব্যবহার করা হয়।  মাছ ধরার সরঞ্জাম, সিগারেটের ফিল্টারের অংশ এবং অন্যান্য প্লাস্টিকের বর্জ্যের তুলনায়, ছয়-প্যাক রিংগুলি সামুদ্রিক আবর্জনা হিসেবে ছোট অবদানকারী।     এমন ক্ষতিকর ধারক রিং নিষিদ্ধ করার প্রথম আইনটি ছিলো ১৯৭৭ সালে মার্কিন যুক্তরাষ্ট্রের ভার্মন্ট রাজ্যে। ১৯৯১ সালের মধ্যবর্তীকালে ২৭টি রাজ্য এ পথ অনুসরণ করেছিল। সামুদ্রিক পরিবেশে অপচনযোগ্য রিং ক্যারিয়ারগুলি প্রচুর পরিমাণে পাওয়া ও কয়েক দশক ধরে অব্যাহত থাকায় এবং সামুদ্রিক জীবনকে হুমকির মুখে ফেলায়, ১৯৯৩ সালে পরিবেশ সুরক্ষা এজেন্সি দ্বারা একটি বায়োডিগ্রেডেবিলিটি পারফরম্যান্স স্ট্যান্ডার্ড সুপারিশ করা হয়।  ১৯৯৪ সালে মার্কিন যুক্তরাষ্ট্র ফেডারেল রেগুলেশন প্রস্তাব করে যা সমস্ত আমদানিকারক এবং প্রক্রিয়াজাতকারকদের জন্য প্রযোজ্য, সেটি হচ্ছে সমস্ত প্লাস্টিকের ধারক রিংগুলি  প্রাকৃতিকভাবে অবক্ষয়যোগ্য উপকরণ।  অনেক নির্মাতারা ফটোডিগ্রেডেবল উপাদান ব্যবহার করে এটি করেন, যা ভেঙে যেতে কয়েক মাস সময় লাগতে পারে। পচন প্রক্রিয়ার ফলে সৃষ্ট টুকরো ও মাইক্রোপ্লাস্টিকগুলি এখনও প্রাণীরা খেতে পারে।   ২০১০ সালে সল্টওয়াটার ব্রিউয়ারি পরিবেশ বান্ধব রিং তৈরি করেছে যা বায়োডিগ্রেডেবল এবং কম্পোস্টেবল।  ২০১৮ সালে কার্লসবার্গ ব্রিউয়ারিজ একটি নতুন ধরনের আঠালো পদার্থ ব্যবহারের ঘোষণা করেছিল, যা তৈরি করতে তিন বছর সময় লেগেছিল, এটি প্লাস্টিকের রিংয়ের পরিবর্তে তাদের বিয়ারগুলিকে একত্রে ধরে রাখবে।    তথ্যসূত্র   বিষয়শ্রেণী:প্লাস্টিক এবং পরিবেশ বিষয়শ্রেণী:মোড়কজাতকরণ উপাদান বিষয়শ্রেণী:১৯৬০-এ প্রবর্তিত পণ্য
বার দুয়ারী ঢিবি নেত্রকোণা জেলার কেন্দুয়া উপজেলায় অবস্থিত একটি প্রাচীন ঢিবি ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত।  ইতিহাস রোয়াইলবাড়ি দুর্গ তথা বার দোয়ারী ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে।  বার দুয়ারী ঢিবিটি রোয়াইলবাড়ি দুর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি মসজিদের ধ্বংসাবশেষ।  অবকাঠামো যদিও খনন করে অবিষ্কৃত মসজিদটি ধ্বংস হয়ে গিয়েছে তবে এর ধ্বংসাবশেস দেখে প্রত্নতত্ত্ববিদগণ ধারণা করেন এটির আয়তন ছিল ৭৪‘´৪৬’। এছাড়াও এটাও ধারণা করা হয়ে থাকে যে, মসজিদটির পূর্ব ও উত্তর দিকের দেয়ালে যথাক্রমে ৫টি ও ৩টি করে মোট ৮টি প্রবেশপথ ছিল। আরও অনুমান করা হয়, অন্যান্য মসজিদের মত পশ্চিম দেয়ালে তিনটি মেহরাব ছিল যার মধ্যে মাঝেরটি ছিল বড় আকৃতির। পুরো মসজিদের কাঠামোটি ২ সারিতে মোট আটটি পিলারের মাধ্যমে দাঁড় করানো ছিল।  পোড়ামাটি ও ইট, চুন সুড়কি দিয়ে তৈরি দেয়ালগুলোর পুরুত্ব সম্পর্কেও কিছু ধারণা পাওয়া যায়। এগুলো প্রায় ৩‘-৬’ থেকে ৩‘-৮’ প্রশ্বসত্ম এবং ৬‘´৬’ চওড়া ছিল বলে মনে করা হয়।   তথ্যসূত্র  বিষয়শ্রেণী:বাংলাদেশের স্থাপত্য বিষয়শ্রেণী:নেত্রকোণা জেলার দর্শনীয় স্থান বিষয়শ্রেণী:নেত্রকোণা জেলার প্রত্নতাত্ত্বিক স্থাপনা
বিনায়ক পশ্চিম নেপালের সেতী অঞ্চলের অছাম জেলার একটি ছোট্ট শহর এবং গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৪২৭০ জন এবং খানার সংখ্যা ছিল ৮৩১ টি। ২০০১ সালের শুমারি অনুসারে জনসংখ্যা ছিল ৪৮৮১ জন এবং সাক্ষরতার হার ছিল ৩০%। স্থানীয় বাসিন্দাদের প্রায় সবাই হিন্দুধর্মাবলম্বী।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
আন্না তেলুগু দেশম পার্টি (এটিডিপি) ছিল ভারতের অন্ধ্রপ্রদেশ রাজ্যের একটি আঞ্চলিক রাজনৈতিক দল। এটিডিপি ২৭ জানুয়ারী, ১৯৯৯-এ প্রতিষ্ঠিত হয়েছিল, তেলুগু দেশম পার্টির প্রতিষ্ঠাতা এনটি রামা রাও- এর তৃতীয় পুত্র নন্দামুরি হরিকৃষ্ণ।India Today. Harikrishna plays father NTR's pro-poor card to upstage CM Chandrababu Naidu's TDP এন. হরিকৃষ্ণ টিডিপি নেতা এন. চন্দ্রবাবু নাইডুর বিরুদ্ধে বিদ্রোহ করেছিলেন।  ২৮ জানুয়ারি, ১৯৯৯-এ রাজ্যসভার সাংসদ দগ্গুবতী ভেঙ্কটেশ্বর রাও ভারতীয় জনতা পার্টি ছেড়ে এটিডিপি-তে যোগ দেন।rediff.com. Opinion poll shows Naidu's TDP retaining Andhra আরেক রাজ্যসভার সাংসদ, ইয়ারলাগড্ডা লক্ষ্মী প্রসাদও দলে যোগ দিয়েছিলেন, ভারতের সংসদের উচ্চকক্ষে এটিডিপি-কে দুটি আসন দিয়েছিলেন।rediff.com. NTR's second daughter may join politics এটিডিপি অন্ধ্রপ্রদেশ বিধানসভায় একটি একটি আসন দখল করেছিল, যার প্রতিনিধিত্ব করেছিলেন এস. মধুসূধন চারি (পূর্বে এনটিআর-টিডিপির অন্তর্গত)।India Today. Harikrishna plays father NTR's pro-poor card to upstage CM Chandrababu Naidu's TDP   তথ্যসূত্র   বিষয়শ্রেণী:১৯৯৯-এ অন্ধ্রপ্রদেশে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত রাজনৈতিক দল বিষয়শ্রেণী:অন্ধ্রপ্রদেশের বিলুপ্ত রাজনৈতিক দল বিষয়শ্রেণী:উৎসবিহীন তথ্যসহ সকল নিবন্ধ
অ্যান্টার্কটিকার ভূগোল প্রধানত কুমেরুর সন্নিকটে এর অবস্থান তথা, বরফের দ্বারা প্রভাবিত। অ্যান্টার্কটিকা মহাদেশ পৃথিবীর দক্ষিণ গোলার্ধে অবস্থিত, এটি কুমেরুর চারদিকে অপ্রতিসমভাবে বিস্তৃত এবং এর সিংহভাগই কুমেরু বৃত্তের দক্ষিণে অবস্থিত। এটি বিশ্ব মহাসাগরের দক্ষিণাংশের জলরাশি দ্বারা পরিবেষ্টিত - মতান্তরে এটি দক্ষিণ মহাসাগর দ্বারা অথবা প্রশান্ত মহাসাগর, অতলান্ত মহাসাগর ও ভারত মহাসাগরের দক্ষিণভাগ দ্বারা বেষ্টিত। এর আয়তন ১.৪ কোটি বর্গ কিমি-র বেশি। অ্যান্টার্কটিকার প্রায় ৯৮% পৃথিবীর বৃহত্তম হিম আচ্ছাদন দ্বারা আবৃত, যাকে অ্যান্টার্কটিক হিম আচ্ছাদন বলা হয় এবং যা স্বাদুপানির বৃহত্তম আধার। গড়ে ১.৬ কিমি পুরুত্ব বিশিষ্ট এই বরফ আচ্ছাদনটি এত ভারী যে তা মহাদেশীয় মূলপ্রস্তরের  অবনমন ঘটিয়েছে, কোন কোন স্থানে তা সমুদ্রপৃষ্ঠের চেয়ে ২.৫ কিমি গভীর পর্যন্ত; যার ফলে তরল পানিবিশিষ্ট হিমবাহনিম্ন হ্রদেরও সৃষ্টি হয়েছে, যেমন ভস্তক হ্রদ। বরফ আচ্ছাদনের পরিসীমার দিকে অনেক হিম তাক ও হিম উত্থান রয়েছে।   অঞ্চলসমূহ  থাম্ব|বাম|250px|রাজকুমারী অ্যাস্ট্রিড এবং রাজকুমারী রগনিল্দ উপকূল থাম্ব|বাম|250px|বানজ়ার, সাবরিনা ও বাড ল' গম্বুজ উপকূল ভৌগোলিকভাবে অ্যান্টার্কটিকা মহাদেশ রস সাগর ও ওয়েডেল সাগরের মাঝে ট্রান্স-অ্যান্টার্কটিক পর্বতমালা দ্বারা দুটি অসমান অংশে বিভক্ত হয়েছে। পশ্চিম অ্যান্টার্কটিকা ও পূর্ব অ্যান্টার্কটিকা, মূলমধ্যরেখার সাপেক্ষে যথাক্রমে পূর্ব ও পশ্চিম গোলার্ধের সাথে অনেকটা সামঞ্জস্যপূর্ণ। এই নামকরণকে অনেকে ইউরোকেন্দ্রিক পক্ষপাতদুষ্ট বলে গণ্য করেন, যার ফলে বিকল্প নাম হিসেবে 'ক্ষুদ্রতর অ্যান্টার্কটিকা' ও 'বৃহত্তর অ্যান্টার্কটিকা' কে অনেক সময় প্রাধান্য দেয়া হয়। অ্যান্টার্কটিকার মূল ভূখণ্ডের প্রায় এক-তৃতীয়াংশ পশ্চিম অ্যান্টার্কটিকা ও বাকি দুই-তৃতীয়াংশ পূর্ব অ্যান্টার্কটিকার অন্তর্ভুক্ত। ক্ষুদ্রতর পশ্চিম অ্যান্টার্কটিকা পশ্চিম অ্যান্টার্কটিক হিম আচ্ছাদন দ্বারা আবৃত। এই হিম আচ্ছাদন কিছু উদ্বেগ সৃষ্টি করেছে কারণ এটি ধসে পড়ার ক্ষুদ্র সম্ভাবনা রয়েছে। যদি তা ঘটে তবে সমুদ্রপৃষ্ঠের উচ্চতা খুব অল্প সময়ের মাঝেই কয়েক মিটার বৃদ্ধি পাবে।   আগ্নেয়গিরি  পর্যবেক্ষিত আগ্নেয় গ্যাসের উপস্থিতি ও অপেক্ষাকৃত সাম্প্রতিককালে জমা হওয়া অগ্ন্যুৎপাতজাত প্রস্তরখণ্ড বিশ্লেষণের ভিত্তিতে অ্যান্টার্কটিকার মূল ভূখণ্ডে চারটি আগ্নেয়গিরিকে সক্রিয় বলে মনে করা হয়। এগুলো হল: মেলবোর্ন পর্বত (২,৭৩০ মি) (৭৪°২১'দ., ১৬৪°৪২'পূ.), একটি যৌগিক আগ্নেয়গিরি; বার্লিন পর্বত (৩,৫০০ মি) (৭৬°০৩'দ., ১৩৫°৫২'প.), যৌগিক আগ্নেয়গিরি; কফম্যান পর্বত (২,৩৬৫ মি) (৭৫°৩৭'দ., ১৩২°২৫'প.), যৌগিক আগ্নেয়গিরি; এবং হ্যাম্পটন পর্বত (৩,৩২৫ মি) (৭৬°২৯'দ., ১২৫°৪৮'প.), একটি আগ্নেয়গিরিকুন্ড।  সমুদ্রতীরাতিক্রান্ত দ্বীপসমূহে কয়েকটি আগ্নেয়গিরিতে পূর্ব সক্রিয়তা নথিভুক্ত করা হয়েছে। যেমন: এরেবাস পর্বত (৩,৭৯৫ মি), ১০ টি জ্ঞাত অগ্ন্যুৎপাত ও ১ টি ধারণাকৃত অগ্ন্যুৎপাত রস দ্বীপে অবস্থিত একটি যৌগিক আগ্নেয়গিরি। মহাদেশের অপর প্রান্তে, ডিসেপশন দ্বীপ (৬২°৫৭'দ., ৬০°৩৮'প.), ১০ টি জ্ঞাত অগ্ন্যুৎপাত ও ৪ টি ধারণাকৃত অগ্ন্যুৎপাত বিশিষ্ট এই আগ্নেয়গিরিকুন্ডটি সবচেয়ে সক্রিয় রয়েছে। ব্যালেনি দ্বীপপুঞ্জের বাকল দ্বীপ (৬৬°৫০'দ., ১৬৩°১২'পূ.), দক্ষিণ শেটল্যান্ড দ্বীপপুঞ্জের পেঙ্গুইন দ্বীপ (৬২°০৬'দ., ৫৭°৫৪'প.), পলেট দ্বীপ (৬৩°৩৫'দ., ৫৫°৪৭'প.), এবং লিন্ডেনবার্গ দ্বীপ (৬৪°৫৫'দ., ৫৯°৪০'প.) - এগুলোকেও সক্রিয় বলে ধারণা করা হয়।   তথ্যসূত্র     বিষয়শ্রেণী:ভূগোল
জেনিফার পোইস্ত (; জন্ম: ১৪ মার্চ ১৯৮৯) একজন মার্কিন হুইলচেয়ার বাস্কেটবল খেলোয়াড়।  প্রাথমিক জীবন জেনিফার জন্মগ্রহণ করেন পেনসিলভেনিয়ার হ্যানোভারে। তিনি পেনসিলভেনিয়ার ম্যাকশেরিস্টাউনে থাকতেন। তিনি অ্যারিজোনা বিশ্ববিদ্যালয়ে পড়াশোনা করেছিলেন।  তিনি অ্যারিজোনা বিশ্ববিদ্যালয়ের প্রতিবন্ধী রিসোর্স সেন্টারের মহিলাদের বাস্কেটবলের প্রধান কোচ হিসাবে কাজ করেছিলেন।   খেলোয়াড় জীবন  ২০১১ সালে ইউ২৫ হুইলচেয়ার বাস্কেটবল বিশ্ব চ্যাম্পিয়নশিপ, ২০১২ গ্রীষ্মকালীন প্যারালিম্পিক, ২০১৪ মহিলা ওয়ার্ল্ড হুইলচেয়ার বাস্কেটবল বাস্কেটবল চ্যাম্পিয়নশিপ এবং ২০১৫ প্যারাপান আমেরিকান গেমসে জেনিফার মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন। ২০১৬ গ্রীষ্মকালীন প্যারালিম্পিকে মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে তিনি একটি স্বর্ণপদক জয় করেছিলেন।   আরও পড়ুন    বহিঃসংযোগ    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম
কোরোনা কিয়েলৎসে (, ) হচ্ছে কিয়েলৎসে ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৭৩ সালের ১০ই জুলাই তারিখে প্রতিষ্ঠিত হয়েছে। কোরোনা কিয়েলৎসে তাদের সকল হোম ম্যাচ কিয়েলৎসের কিয়েলৎসে সিটি স্টেডিয়ামে খেলে থাকে; যার ধারণক্ষমতা হচ্ছে ১৫,৫৫০। বর্তমানে এই ক্লাবের ম্যানেজারের দায়িত্ব পালন করছেন মাৎসিয়েই বার্তোশেক এবং সভাপতির দায়িত্ব পালন করছেন জিশতফ জায়নৎস। বসনীয় রক্ষণভাগের খেলোয়াড় আদনান কোভাশেভিচ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, কোরোনা কিয়েলৎসে সবচেয়ে বড় সাফল্য হচ্ছে ২০০৭ পোলীয় কাপের সেমি-ফাইনালে পৌঁছানো।  অর্জন  একস্ত্রাকলাসা: ৫ম স্থান (৩): ২০০৬, ২০১২, ২০১৭  পোলীয় কাপ: রানার-আপ (১): ২০০৭ সেমি-ফাইনাল (২): ২০০৬, ২০১৮  একস্ত্রাকলাসা কাপ: কোয়ার্টার-ফাইনাল (১): ২০০৭  তথ্যসূত্র  বহিঃসংযোগ      বিষয়শ্রেণী:কোরোনা কিয়েলৎসে বিষয়শ্রেণী:একস্ত্রাকলাসার ক্লাব বিষয়শ্রেণী:পোল্যান্ডের ফুটবল ক্লাব বিষয়শ্রেণী:১৯৭৩-এ পোল্যান্ডে প্রতিষ্ঠিত বিষয়শ্রেণী:১৯৭৩-এ প্রতিষ্ঠিত ফুটবল ক্লাব
নির্খ  আফগানিস্তানের পূর্বদিকে ৪৮০ বর্গ কিলোমিটার দূরত্বে অবস্থিত ওয়ারদক প্রদেশের একটি অন্যতম জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫৭,০০০ জন এর মত, যার মধ্যে থেকে ৮০% পশতুন, ১৫% তাজিক এবং ৫% হাজারা সম্প্রদায়ের বসতি রয়েছে। জেলাটির কেন্দ্রীয় শহরের নাম হচ্ছে কেন ইজ্জাত নামক শহর।  ১৯৭০-এর দশকের সময়ে তৎকালীন রাষ্ট্রপতি মোহাম্মদ দাউদ খান নির্খ জেলায় অনেকগুল ফল গাছ গাছ রোপণ করেছিলেন।  নিরাপত্তা ও রাজনীতি ১৭ নভেম্বর ২০০৯ তারিখে, আফগানিস্তান ও ন্যাটোর বাহিনীর একটি অপারেশন চলাকালে একজন কৃষক ও একজন জঙ্গিকে নিহন হন। এছাড়াও ২০ নভেম্বর তারিখে, প্রকাশিত আরেকটি প্রতিবেদনে বলা হয়েছিল যে, আইইডি এবং ছোটখাট একটি অস্ত্র আক্রমণের জন্য তালিবানদের ব্যবহৃত বেশ কয়েকটি যৌগ অনুসন্ধানের ভিত্তিতে সন্দেহভাজন কয়েকজন জঙ্গি আটক করা হয়েছিল।"Afghan, NATO forces kill 5 Taliban insurgents, arrest 17 near Kabul ." Xinhua News. Kabul. 17 November 2009. Accessed at: http://news.xinhuanet.com/english/2009-11/17/content_12478006.htm তবে এই ঘটনাটি দারমান্দানের এলাকায় সংঘটিত হয়েছিল।"IJC Operational Update, Nov. 20: ISAF condemns IED attack; Joint Forces Kill, Detain Suspected Militants in three provinces; ISAF Casualties " Kabul. 20 November 2009 Accessed at: http://www.nato.int/isaf/docu/pressreleases/2009/11/pr091120-xxa.html   তথ্যসূত্র   UNHCR District Profile, dated 2002-07-06, accessed 2006-08-18 (PDF). বহিঃসংযোগ  Map of Nirkh district (PDF)  বিষয়শ্রেণী:ওয়ারদক প্রদেশের জেলা
ফেরেডুন রবার্ট " ফ্রেড " আর্মিসেন  (জন্ম ৪ঠা  ডিসেম্বর, ১৯৬৬)  একজন আমেরিকান অভিনেতা, কৌতুক অভিনেতা, লেখক, প্রযোজক এবং সংগীতশিল্পী, স্যাটারডে নাইট লাইভ এ ২০০২ থেকে ২০১৩ অবধি কাজ করা কাস্ট সদস্য হিসাবে সুপরিচিত ।  আরমিসেন ইউরো ট্রিপ, অ্যাঙ্করম্যান এবং কপ আউট এর মত কমেডি ছবিতে বিভিন্ন চরিত্রে অভিনয় করেছেন।আরমিসেন, তার সহকৌতুকাভীনেতা ক্যারি ব্রাউনস্টেইন কে নিয়ে আইএফসি এর স্কেচ কমেডি সিরিজ পোর্টল্যান্ডিয়া তে একজন সহ-নির্মাতা এবং সহ-তারকা হিসাবে কাজ করেন। আর্মিসন থান্ডারআন্ট ডটকম প্রতিষ্ঠা করেছিলেন, যা ছিল ব্রাউনস্টেইনকে সাথে নিয়ে তৈরি করা কমেডি স্কেচগুলির সমাহার, একই সাথে তিনি ব্যান্ডলিডার ও নিয়মিত ড্রাম বাজাতেন লেট নাইট উইথ শেথ মায়ার্স হাউজ ব্যান্ড, দ্য 8 জি ব্যান্ড এ ।  আরমিসেন তার পোর্টল্যান্ডিয়ায় কাজের সুবাদে, ভ্যারাইটি সিরিজের জন্য আউটস্ট্যান্ডিং রাইটিং বিভাগে ২০১২, ২০১৩ এবং ২০১৪ সালে  এবং কৌতুক সিরিজের আউটস্ট্যান্ডিং সাপোর্টিং অভিনেতা বিভাগে ২০১৪ সালে এমি অ্যাওয়ার্ডের জন্য মনোনীত হন। তিনি দুটি পিবডি অ্যাওয়ার্ড জিতেছেন, যার একটা ২০০৮ সালে স্যাটারডে নাইট লাইভ পলিটিকাল স্যাটায়ার কাস্ট এর হয়ে  এবং অন্যটা ২০১১ সালে পোর্টল্যান্ডিয়ার জন্য।   তথ্যসূত্র   বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন নাস্তিক বিষয়শ্রেণী:নিউ ইয়র্কের অভিনেতা বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:২০শ শতাব্দীর মার্কিন কৌতুকাভিনয়শিল্পী বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:১৯৬৬-এ জন্ম বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:হিস্পানিক ও লাতিন আমেরিকান অভিনেতা বিষয়শ্রেণী:কোরীয় বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:ব্রাজিলে মার্কিন প্রবাসী বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২১শ শতাব্দীর মার্কিন চিত্রনাট্যকার বিষয়শ্রেণী:মার্কিন কৌতুকাভিনেতা বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন জনসমক্ষে কৌতুক পরিবেশন শিল্পী বিষয়শ্রেণী:মার্কিন টেলিভিশন প্রযোজক বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
ফ্রান্স''' নামটি লাতিন Francia ফ্রান্সিয়া নাম থেকে এসেছে, যার আক্ষরিক অর্থ ফ্রাংকদের রাজ্য। আদিতে নামটি সমগ্র ফ্রাঙ্কীয় সাম্রাজ্যকে বোঝাতে ব্যবহৃত হত। সাম্রাজ্যটি দক্ষিণ ফ্রান্স থেকে পূর্ব জার্মানি পর্যন্ত বিস্তৃত ছিল।   পটভূমি  ৮৪৩ সালে ভের্দুন-এর চুক্তিতে ফ্রাঙ্কীয় সাম্রাজ্যকে প্রথমে তিন ভাগে এবং শেষ পর্যন্ত দুই ভাগে ভাগ করে দেয়া হয়। এগুলির নাম ছিল পশ্চিম ফ্রাংকরাজ্য (Francia Occidentalis) ও পূর্ব ফ্রাংকরাজ্য (Francia Orientalis)। পূর্ব ফ্রাংকরাজ্যের শাসকেরা ফ্রাংকীয় সাম্রাজ্য পুনর্গঠন করতে চাইছিলেন। তারা পূর্ব ফ্রাংকরাজ্য নাম বর্জন করেন এবং তাদের রাজ্যের নাম দেন পবিত্র রোমান সাম্রাজ্য। কিন্তু পশ্চিম ফ্রাংকরাজ্যের শাসকেরা এটা মেনে নেননি এবং পশ্চিম ফ্রাংকরাজ্যকে পবিত্র রোমান সাম্রাজ্য থেকে পৃথক ও স্বাধীন একটি রাজ্য হিসেবে রক্ষা করেন। ১২১৪ সালে বুভিনের যুদ্ধে পবিত্র রোমান সাম্রাজ্যের পশ্চিম ফ্রাংকরাজ্য তথা বর্তমান ফ্রান্স অঞ্চল দখলের প্রচেষ্টার অবসান হয়।  যেহেতু পূর্ব ফ্রাংকরাজ্য বলে আর কোন কিছুর অস্তিত্ব ছিল না, সেকারণে পশ্চিম ফ্রাঙ্করাজ্যের অধিবাসীরাও নিজেদের দেশকে কেবল "ফ্রান্সিয়া" বলে ডাকা শুরু করে। বর্তমান ফ্রান্স রাষ্ট্রটি তাই পশ্চিম ফ্রাংকরাজ্য হিসেবেই ৮৪৩ সালে যাত্রা শুরু করেছিল। উল্লেখ্য যে জার্মান ভাষাতে এখনও ফ্রান্সকে "ফ্রাংক্‌রাইশ" (Frankreich) নামে ডাকা হয়, যার আক্ষরিক অর্থ "ফ্রাঙ্কদের রাজ্য"।  ফ্রাংকেরা বর্তমান ফ্রান্স অঞ্চলে যখন পদার্পণ করেছিল, তখন লাতিন ভাষাতে এর নাম ছিল Gallia গাল্লিয়া। আধুনিক ইংরেজিতে এটি Gaul গল এবং আধুনিক ফরাসিতে Gaule গোল্‌'' নামে পরিচিত। ১৮শ শতক পর্যন্তও ইউরোপের লাতিনভাষী অভিজাত শ্রেণীর লোকজন এলাকাটিকে গাল্লিয়া বা গল নামেই ডাকত। কিন্তু আধুনিক যুগে এসে গল নামটি প্রায় সম্পূর্ণ অব্যবহৃত। বর্তমানে গ্রিক ও ব্রেটন ভাষা ছাড়া বাকী প্রায় সব ভাষাতে অঞ্চলটি ফ্রান্স বা এ জাতীয় নামেই পরিচিত।  বিষয়শ্রেণী:দেশনামের ব্যুৎপত্তি বিষয়শ্রেণী:ফ্রান্সের ইতিহাস
আল-ফালাহ বড় মসজিদ ইন্দোনেশিয়ার জাম্বি (শহর)-এ অবস্থিত সবচেয়ে বড় মসজিদ। এটি "হাজার স্তম্ভের মসজিদ" নামেও পরিচিত, যদিও এতে মাত্র ২৩২টি স্তম্ভ রয়েছে। মসজিদটির নির্মাণকাজ শুরু হয় ১৯৭১ সালে এবং শেষ হয় ১৯৮০ সালে।   ইতিহাস  থাম্ব|250x250পিক্সেল|মসজিদে জুমার নামাজের দৃশ্য আল-ফালাহ মসজিদটি যেখানে নির্মিত হয়েছে, আগে সেখানে জাম্বি সুলতানাতের প্রাসাদ ছিল। ১৮৫০-এর দশকে সুলতান তাহা সাইফুদ্দিন ও ডাচ সেনাদের মধ্যে সংঘর্ষের সময় প্রাসাদটি আগুনে পুড়ে যায়। পরে ১৮৮৫ সালে ওই স্থানে একটি ডাচ কেল্লা নির্মিত হয়। ১৯০৬ সালে সেখানে ডাচ সামরিক ব্যারাক গড়ে ওঠে। ইন্দোনেশিয়ার স্বাধীনতা অর্জনের পর ১৯৭০-এর দশক পর্যন্ত ওই জায়গাটি ইন্দোনেশিয়ান জাতীয় সশস্ত্র বাহিনীর ব্যারাক হিসেবে ব্যবহৃত হত।  ১৯৬০-এর দশকে জাম্বি সরকার ও স্থানীয় মুসলিম নেতাদের আলোচনার মধ্য দিয়ে আল-ফালাহ মসজিদ নির্মাণের উদ্যোগ শুরু হয়। তারা ব্যারাক স্থানান্তরের সিদ্ধান্ত নেন এবং সেখানে মসজিদ নির্মাণের পরিকল্পনা গ্রহণ করেন। তবে নির্মাণকাজ শুরু হয় ১৯৭১ সালে। পরে ১৯৮০ সালের ২৯ সেপ্টেম্বর প্রেসিডেন্ট সুহার্তো মসজিদটি আনুষ্ঠানিকভাবে উদ্বোধন করেন।   স্থাপত্য  থাম্ব|250x250পিক্সেল|মসজিদের গম্বুজের অভ্যন্তরভাগ আল-ফালাহ মসজিদের পুরো এলাকা ২৬,৮৯০ বর্গমিটারের বেশি, অর্থাৎ প্রায় ২.৭ হেক্টর। মসজিদ ভবনটি নিজে ৬,৪০০ বর্গমিটার জুড়ে বিস্তৃত; দৈর্ঘ্য ও প্রস্থ উভয়ই ৮০ মিটার। এখানে একসাথে ১০,০০০ মুসল্লি নামাজ আদায় করতে পারেন। যদিও কিছু সংস্কার কাজ হয়েছে, মূল কাঠামো আজও অপরিবর্তিত রয়েছে।  মসজিদটি খোলা পেনডোপো-ধাঁচে নির্মিত, যেখানে বহু স্তম্ভ এক বিশাল গম্বুজকে ধারণ করে। এটি শক্তপোক্ত কংক্রিট দিয়ে তৈরি। মসজিদের চারপাশে সাদা রঙের স্তম্ভ এবং গম্বুজের নিচে তামার মোড়ানো স্তম্ভ আছে।  এই মসজিদে কোনো দরজা বা জানালা নেই, এটি একটি উন্মুক্ত স্থাপত্যশৈলীতে তৈরি। গম্বুজের ভেতরটা জ্যামিতিক নকশায় সাজানো, যেগুলো পৃথিবীর গোলার্ধের অক্ষাংশ-দ্রাঘিমাংশের মতো দেখতে। গম্বুজের নিচে গোল একটি ব্যান্ডে কুরআনের সোনালী হরফে আরবি লেখা আছে। গম্বুজের নিচে ঝুলছে একটি বড় ঝাড়বাতি।   তথ্যসূত্র    আরও দেখুন       (Indonesia)  List of mosques in Indonesia  বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ইন্দোনেশিয়ার মসজিদ
ডেভিড আর্থার অ্যালেন (; জন্ম: ২৯ অক্টোবর, ১৯৩৫ - মৃত্যু: ২৫ মে, ২০১৪) ব্রিস্টলের হোরফিল্ডে জন্মগ্রহণকারী সাবেক ইংরেজ আন্তর্জাতিক ক্রিকেটার ছিলেন। ১৯৬০ থেকে ১৯৬৬ সময়কালে ইংল্যান্ডের পক্ষে আন্তর্জাতিক ক্রিকেটে অংশ নিয়েছেন। ইংল্যান্ড ক্রিকেট দলের হয়ে টেস্ট ক্রিকেটে মূলতঃ ডানহাতি অফ-স্পিনার হিসেবে অংশগ্রহণ করেছেন ডেভিড অ্যালেন। পাশাপাশি তিনি ডানহাতে ব্যাটিংও চালাতেন।  প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের সদস্য ছিলেন। অবসর-পরবর্তী সময়ে ২০১১ সালে গ্লুচেস্টারশায়ার দলের সভাপতির দায়িত্ব পালন করেন তিনি।   প্রারম্ভিক জীবন  ১৯৫৩ থেকে ১৯৭২ সাল পর্যন্ত গ্লুচেস্টারশায়ার দলের পক্ষে কাউন্টি ক্রিকেটে অংশগ্রহণ করেন। ১৯৫৯ সালে প্রথমবারের মতো ইংল্যান্ড দলের পক্ষে খেলার জন্য মনোনীত হন। এরপর ১৯৬০ সালে বর্ষসেরা ক্রিকেট রাইটার্স ক্লাব যুব ক্রিকেটাররূপে পুনরায় দলে অন্তর্ভুক্ত হন। তৎকালীন সময়ের সকল টেস্টভূক্ত দেশে তিনি সফর করেছেন।   খেলোয়াড়ী জীবন  সমগ্র খেলোয়াড়ী জীবনে তিনি ৩৯ টেস্টে অংশ নিয়েছেন। ফ্রেড টিটমাস ও রে ইলিংওয়ার্থের ন্যায় অল-রাউন্ডারের তুলনায় তার ব্যাটিং গড় ভাল ছিল। ১৯৬১-৬২ মৌসুমে ভারত ও পাকিস্তান সফরে অনুষ্ঠিত টেস্ট সিরিজগুলোয় তিনি একাকী ৪৮২ ওভার বোলিং করেছিলেন। ১৯৬৩ মৌসুমে সফরকারী ওয়েস্ট ইন্ডিজের বিপক্ষে লর্ডসে অনুষ্ঠিত খেলায় অংশগ্রহণ করে স্মরণীয় হয়ে আছেন। ফাস্ট বোলার ওয়েস হলের চূড়ান্ত ওভারের শেষ দুই বল ঠেঁকিয়ে দলকে নিশ্চিত পরাজয় থেকে ড্রয়ের পথে নিয়ে যান। শেষ উইকেট জুটিতে অন্যপ্রান্তে কলিন কাউড্রে প্লাস্টার দিয়ে মোড়ানো বাহু নিয়ে আহত অবস্থায় ক্রিজে অবস্থান করছিলেন। সিডনিতে অনুষ্ঠিত ১৯৬৫-৬৬ মৌসুমের অ্যাশেজ সিরিজের তৃতীয় টেস্টে শেষ দুই উইকেটের জুটিতে ৯৩ রান সংগ্রহ ও ৪/৪৭ বোলিং পরিসংখ্যান গড়ে ইংল্যান্ডকে ইনিংস ও ৯৩ রানে জয়ী করতে ভূমিকা রাখেন।   তথ্যসূত্র    আরও দেখুন   কেন ব্যারিংটন  জন রিচার্ড রিড  আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা   বহিঃসংযোগ       বিষয়শ্রেণী:১৯৩৫-এ জন্ম বিষয়শ্রেণী:২০১৪-এ মৃত্যু বিষয়শ্রেণী:১৯৪৬ থেকে ১৯৬৮ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:কমনওয়েলথ একাদশের ক্রিকেটার বিষয়শ্রেণী:কম্বাইন্ড সার্ভিসেসের ক্রিকেটার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:টি. এন. পিয়ার্স একাদশের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:ব্রিস্টলের ক্রীড়াবিদ বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিদ্রোহী বাংলাদেশের বিশিষ্ট চিত্রকর শিল্পাচার্য জয়নুল আবেদিন কর্তৃক অঙ্কিত একটি সুপরিচিত ও বিখ্যাত চিত্রকর্ম। ছবিটিতে জয়নুল আবেদিনের নিজস্ব ঢঙে তুলির মোটা ও সাবলীল দাগের মাধ্যমে একটি বেঁধে রাখা গাভীর দড়ি ছিঁড়ে মুক্ত হওয়ার প্রচণ্ড উন্মত্ততা প্রকাশ পেয়েছে। চিত্রকর্মটি ঢাকার শাহবাগে অবস্থিত জাতীয় জাদুঘরে সংরক্ষিত আছে।   প্রেক্ষাপট  পশ্চিম পাকিস্তানি শাসকদের নতুন উপনিবেশবাদ এবং পূর্ব পাকিস্তানিদের অর্থনৈতিক শোষণের বিরুদ্ধে প্রতিবাদ সরূপ ১৯৫১ সালে এই চিত্রকর্ম তৈরী করেন।   বর্ণনা  ছবিটিতে একটি গাভী প্রচণ্ড শক্তিতে একটি দড়ি ছিঁড়ে ফেলতে চাইছে। তাকে বেঁধে রাখা দড়িটি টান টান হয়ে রয়েছে, যেকোন সময় ছিঁড়ে যেতে পারে। দড়ির টানে গাভীর ঘাড় বেঁকে গেছে। তবু সে চেষ্টা চালিয়ে যাচ্ছে। ছবিটি মোটা দাগে দ্রুত ভঙ্গিমায় আঁকা কয়েক টানে আঁকা হলেও এর সূক্ষ্ম পরিপূর্ণতা লক্ষ্যনীয়।   তথ্যসূত্র    বহিঃসংযোগ   জয়নুল আবেদিন, GUNIJAN-The Eminent.  বিষয়শ্রেণী:জয়নুল আবেদিনের চিত্রকর্ম বিষয়শ্রেণী:বাংলাদেশ জাতীয় জাদুঘর বিষয়শ্রেণী:জলরঙ বিষয়শ্রেণী:১৯৫১-এর চিত্রকর্ম
কামাল হায়দার (২১ জানুয়ারি ১৯৪৭-৪ জুন ২০২৪) ছিলেন বাংলাদেশের একজন রাজনীতিবিদ, সাংবাদিক ও মুক্তিযুদ্ধা। তিনি নরসিংদী-৩ আসনের সংসদ সদস্য ছিলেন।   প্রাথমিক জীবন  কামাল হায়দার ২১ জানুয়ারি ১৯৪৭ সালে নরসিংদীর শিবপুরের চক্রধা ইউনিয়নের বৈলাবো গ্রামে জন্মগ্রহণ করেন। তার বাবার নাম ইদ্রিস আলী মাস্টার।  তিনি ঢাকা বিশ্ববিদ্যালয়ের সাংবাদিকতা বিভাগে অর্নাস ও মাস্টার্স ডিগ্রি অর্জন করেছিলেন।   রাজনৈতিক জীবন  কামাল হায়দার শিবপুর পাইলট উচ্চ বিদ্যালয়ে পড়ার সময় ছাত্র ইউনিয়নে যুক্ত হয়ে রাজনৈতিক জীবন শুরু করেন।  ১৯৭১ সালে তিনি ন্যাপ, কমিউনিস্ট পার্টি ও ছাত্র ইউনিয়ন সমন্বয়ে গঠিত গেরিলা বাহিনীর ভারতে প্রশিক্ষণপ্রাপ্ত একজন মুক্তিযোদ্ধা।  ন্যাশনাল আওয়ামী পার্টির সাংগঠনিক সম্পাদক হিসেবে তিনি দায়িত্ব পালন করেন।  আশির দশকে সামরিক শাসনবিরোধী আন্দোলনে তিনি ১৫ দল ও আর দলীয় জোটের অন্যতম নেতা ছিলেন এবং ৯০ এর গণঅভ্যুত্থানের গুরুত্বপূর্ণ সংগঠক হিসেবে ভূমিকা রেখেছেন।  ১৯৮৬ সালের তৃতীয় জাতীয় সংসদ নির্বাচনে ৮ দলীয় জোটের সমর্থনে ন্যাশনাল আওয়ামী পার্টি (এনএপি) প্রার্থী হিসেবে নরসিংদী-৩ আসন থেকে সংসদ সদস্য নির্বাচিত হয়েছিলেন।  ১৯৯১ সালের পঞ্চম জাতীয় সংসদ নির্বাচনে ন্যাপ (মুজাফফর) প্রার্থী হিসেবে নরসিংদী-৩ আসন থেকে তিনি পরাজিত হয়েছিলেন।  বাংলাদেশ শান্তি পরিষদের তিনি সাধারণ সম্পাদক হিসেবে দায়িত্ব পালন করেছেন। পরে গণফোরাম ও আওয়ামী লীগের রাজনীতির সঙ্গেও যুক্ত হন।  রাজনীতির পাশাপাশি তিনি সাংবাদিকতা পেশার সঙ্গেও যুক্ত ছিলেন।   পারিবারিক জীবন  কামাল হায়দারের ১ ছেলে ও ১ মেয়ে রয়েছে। ছেলে তানভীর হায়দার পাভেল সিটি গ্রুপের সিনিয়র ডিরেক্টর, ছেলের বউ চিকিৎসক ও সেনাবাহিনীর মেজর, মেয়ে সুপ্তি হায়দার ব্রিটিশ কাউন্সিলে চাকরি করেন।   মৃত্যু  কামাল হায়দার ৪ জুন ২০২৪ সালে নিজ বাসভবন ১২৭ আসিউরেন্স সিটি, বাগানবাড়ি, ঢাকায় মৃত্যুবরণ করেন। নরসিংদীর শিবপুরের চক্রধা ইউনিয়নের বৈলাবো গ্রামের পারিবারিক গোরস্থানে ৫ জুন ২০২৪ সালে তাকে সমাহিত করা হয়।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:২০২৪-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নরসিংদী জেলার রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:গণফোরামের রাজনীতিবিদ বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বড়জলা বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪২,৩৫৮ জন, যার মধ্যে পুরুষ ভোটার ২১,৭৫২ জন এবং নারী ভোটার ২০,৬০৫ জন। বড়জলা বিধানসভা কেন্দ্রে ২০১৮ ভোটার লিঙ্গানুপাত ৯৪৭। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৩৮,০৬১ জন যার মধ্যে পুরুষ ভোটার ১৯,৫৫৬ জন এবং নারী ভোটার ১৮,৫০৫ জন।   বিধানসভার সদস্য    নির্বাচন বিধায়কদল সময়কাল২০১৮দিলীপকুমার দাস বিজেপি২০১৮-বর্তমান২০১৬ঝুমু সরকার সিপিআই(এম)২০১৬-১৮২০১৩ জিতেন্দ্র সরকার আইএনসি২০১৩-১৬২০০৮শঙ্কর প্রসাদ দত্ত সিপিআই(এম)২০০৮-১৩২০০৩ দীপক কুমার রায় আইএনসি১৯৯৮-২০০৮১৯৯৮১৯৯৩অরুণ ভৌমিক জেডি১৯৯৩-৯৮১৯৮৮ দীপক কুমার রায় আইএনসি১৯৮৮-৯৩১৯৮৩গৌরী ভট্টাচার্য সিপিআই(এম)১৯৭৭-৮৮১৯৭৭১৯৭২ বাসনা চক্রবর্তী আইএনসি১৯৭২-৭৭   নির্বাচনী ফলাফল  ২০১৮ ফলাফল  ২০১৬ ফলাফল  ২০১৩ ফলাফল   তথ্যসূত্র   বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র